**JAVNI POZIV**

**za osposobljavanje** za obavljanje poslovavoćar(ka), proizvođač (ica) i prerađivač(ica) voća**,** vinogradar(ka)**,** vinar(ka) te cvjećar(ka)

Krapinsko-zagorska županija u suradnji sa Srednjom školom Bedekovčina provodi program osposobljavanja za obavljanje poslova:

1. voćar(ka)

2. proizvođač (ica) i prerađivač(ica) voća

3. vinogradar(ka)

4. vinar(ka)

5. cvjećar(ka).

Osposobljavanje se provodi u okviru projekta Agroeduca s ciljem povećanja kompetencije i zapošljivosti polaznika.

Polaznici ovog stručnog osposobljavanja mogu biti osobe-poljoprivrednici kojeimaju prebivalište na području Krapinsko-zagorske županije.

Uvjeti za prijavu u program osposobljavanja za obavljanje poslova **voćar(ka)** su:

* završena osnovna škola;
* navršenih 18 godina života;
* liječničko uvjerenje o zdravstvenoj sposobnosti za obavljanje poslova voćara (ke).

Uvjeti za prijavu u program osposobljavanja za obavljanje poslova  **proizvođač (ica) i prerađivač(ica) voća** su:

* završena osnovna škola/ srednja škola;
* navršenih 18 godina;
* liječničko uvjerenje o zdravstvenoj sposobnosti za obavljanje poslova proizvođač (ica) i prerađivač(ica) voća;
* položeni ispit zaštite na radu iz područja poljoprivrede.

Uvjeti za prijavu u program osposobljavanja za obavljanje poslova **vinogradar(ka)** su:

* završena osnovna škola;
* navršenih 18 godina;
* liječničko uvjerenje o zdravstvenoj sposobnosti za obavljanje poslova vinogradara/ke

Uvjeti za prijavu u program osposobljavanja za obavljanje poslova **vinar(ka)** su:

* završena osnovna škola/srednja škola;
* navršenih 18 godina;
* liječničko uvjerenje o zdravstvenoj sposobnosti za obavljanje poslova vinara/ke za OPG;
* položeni ispit zaštite na radu za vinogradara ili vinara.

Uvjeti za prijavu u program osposobljavanja za obavljanje poslova **cvjećar (ka)** su:

* završena osnovna škola;
* navršenih 18 godina života;
* liječničko uvjerenje o zdravstvenoj sposobnosti za obavljanje poslova cvjećar (ka).

Programi osposobljavanja u trajanju od 150 sati realizirat će se redovitom i/ili konzultativno-instruktivnom nastavom. Teorijski dio programa u trajanju od 75 sati izvodi se u učionici i kabinetima ustanove, a praktični dio programa u trajanju od 75 sati se izvodi u kabinetima i na terenu ovisno o kojem se programu radi.

Praktična nastava se provodi u punom fondu sati. Rad polaznika na praktičnoj nastavi nadzirat će mentor.

Po završetku polaznici dobivaju Uvjerenje o osposobljavanju koje se upisuje u matičnu evidenciju Hrvatskog zavoda za mirovinsko osiguranje.

**Rok za podnošenje prijava za stručno osposobljavanje je do 20. ožujka 2016. godine.**

Broj polaznika je ograničen na **20** po tečaju.

U obzir će se uzeti prijave, prema redoslijedu zaprimanja, koje ispunjavaju uvjete iz Javnog poziva, sve do popunjena određenog broja polaznika po tečaju a prednost će imati nezaposlene osobe.

Program osposobljavanja će se održavati **od travnja do listopada**, u poslijepodnevnim satima, u prostoru Srednje škole Bedekovčina.

Za sve dodatne informacije obratite se u Upravni odjel za gospodarstvo, poljoprivredu, promet, komunalnu infrastrukturu i EU fondove ili na broj telefona 049/329-084.

Prijave se podnose na popunjenim službenim obrascima KZŽ 1/1 uz koje je utvrđena obvezna dokumentacija koja se prilaže uz obrasce.

Obrasci s popisom obvezne dokumentacije u prilogu mogu se preuzeti u Upravnom odjelu za gospodarstvo, poljoprivredu, promet, komunalnu infrastrukturu i EU fondove, Magistratska 1, 49000 Krapina ili na web stranici: http://www.kzz.hr (Natječaji i Javni pozivi).

Obrasci za prijavu s dokumentacijom u njenom prilogu dostavljaju se osobno ili putem pošte u zatvorenoj omotnici na čijoj poleđini treba obavezno ispisati ime i prezime i adresu pošiljatelja na adresu:

**KRAPINSKO-ZAGORSKA ŽUPANIJA**

**Upravni odjel za gospodarstvo, poljoprivredu,**

**promet, komunalnu infrastrukturu i EU fondove**

**Magistratska 1**

**Krapina**

**S naznakom za Javni poziv za obavljanje poslova voćar(ka), proizvođač(ica) i prerađivač(ica) voća, vinogradar(ka), vinar(ka) te cvjećar(ka)**